CELEX: 62007TN0135
Language: fi
Date: 2007-04-19 00:00:00
Title: Asia T-135/07: Kanne 19.4.2007 — Italia v. komissio

23.6.2007   
            
            
               FI
            
            
               Euroopan unionin virallinen lehti
            
            
               C 140/38
            
         Kanne 19.4.2007 — Italia v. komissio
   (Asia T-135/07)
   (2007/C 140/63)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamies: asianajaja G. Aiello)
   
      Vastaaja: Euroopan yhteisöjen komissio
   Vaatimukset
   
               —
            
            
               komission maatalouden pääosaston pääjohtajan tekemä, 7.2.2007 päivättyyn kirjeeseen nro 3585 sisältyvä päätös on kumottava EY 230 artiklan mukaisesti
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian tasavalta on nostanut yhteisöjen ensimmäisen oikeusasteen tuomioistuimessa kanteen, jotta tämä kumoaisi EY 230 artiklan mukaisesti komission maatalouden pääosaston pääjohtajan tekemän, 7.2.2007 päivättyyn kirjeeseen nro 3585 sisältyvän päätöksen, jolla hylättiin italialaisviranomaisten pyyntö toteuttaa poikkeustoimenpiteitä Italian siipikarjanliha-alan markkinoiden tueksi siipikarjanliha-alan yhteisestä markkinajärjestelystä annetun neuvoston asetuksen (ETY) N:o 2777/75 (1) 14 artiklan nojalla sellaisten kananpoikasten osalta, jotka hävitettiin lintuinfluenssan vaikutusalueilla, joihin sovellettiin liikkumista rajoittavia eläinten terveyttä koskevia toimenpiteitä, joulukuun 1999 ja syyskuun 2003 välillä.
   Kanteensa tueksi Italian hallitus esittää seuraavaa:
   
               —
            
            
               EY 34 artiklan 2 kohdan toisessa alakohdassa tarkoitetun yhteisön tuottajien yhdenvertaisen kohtelun periaatteen loukkaaminen, koska vastaaja oli suostunut poikkeustoimenpiteisiin markkinoiden tueksi ainoastaan siitosmunien alalla, ja evännyt riidanalaisella päätöksellä vastaavat toimenpiteet siipikarjanliha-alalla
            
         
               —
            
            
               komission harkintavallan väärinkäyttö ja ilmeinen arviointivirhe
               Kantaja huomauttaa tältä osin, että asetuksen N:o 2777/75 tavoitteen saavuttamiseksi komission olisi pitänyt toteuttaa poikkeustoimenpiteitä Italian siipikarjanliha-alan, joka on siipikarja-ala, joka on kärsinyt eniten jo pitkään Italiassa, markkinoiden tueksi. Se kuitenkin kieltäytyi tekemästä tätä kantajan toistuvista pyynnöistä huolimatta tyytyen suostumaan toimenpiteisiin yksinomaan siitosmunien alan hyväksi, johon rajoittavat toimenpiteet vaikuttivat vähiten Italiassa ja jotka olivat suurin piirtein ainoat markkinat, joihin vaikutettiin Alankomaissa. Komissio on näin ollen selvästi aikonut ohjata alankomaalaistuottajille suurimman osan käytettävissä olevista varoista pienentämällä minimiin italialaistuottajille myönnetyn korvauksen.
            
         
               —
            
            
               asetuksen N:o 2777/75 14 artiklan virheellinen tulkinta ja rikkominen sekä ilmeinen arviointivirhe
               Kantaja katsoo, että toisin kuin vastaaja väittää, asianomaisen asetuksen 14 artiklaa ei sovelleta yksinomaan silloin, kun markkinaepätasapaino perustuu siihen, että sen alueen tuottajat, johon sovelletaan valvonta- ja suojelutoimenpiteitä, eivät voi päästä tämän alueen ulkopuolisille markkinoille. Kantajan mukaan komissio voi toteuttaa poikkeustoimenpiteitä markkinoiden tukemiseksi sellaisten markkinoiden epätasapainon korjaamiseksi, joihin kohdistuu vapaan liikkuvuuden rajoituksia, jotka aiheutuvat eläintautien leviämisen estämiseksi tarkoitetuista toimenpiteistä, siitä riippumatta, koskevatko nämä rajoitukset tuotteita niiden tullessa tietylle alueelle tai niiden lähtiessä sieltä.
            
         
               —
            
            
               Lopuksi hyvän hallinnon, puolueettomuuden, kohtuullisuuden ja avoimuuden periaatteen loukkaaminen.
            
         
      (1)  EYVL L 282, 1.11.1975, s. 77.